آذربایجان جمهوریتی باغیمسیز‌لیغی‌نین 99.جو ایلی، آنکارادا وئریلن بیر ضیافتله قوتلاندی.
ائلچی‌لیک‌ده‌کی ضیافتده، خاریجی میسیون نماینده‌لری‌نین یانیندا، تورکیه‌نی تمثیلا جمهورباشقانی باش مشاویری یالچین توپچو و اولاشدیرما دنیزچی‌لیک و خبرلشمه باخانی احمد آرسلان دا قاتیلدی.
بو آرادا تورکیه و آذربایجان آراسین‌داکی دیپلوماتیک ایلیشکیلرین قورولوشونون 25.جی ایلی دا قوتلاندی.
بو چرچیوه‌ده باخان آرسلان و ائلچی فایق باغیرووا اولوسلارآراسی تورک کولتور تشکیلاتی تورکسوی طرفین‌دن مدنیت مدا‌لی تاخیلدی.
ضیافتده دانیشان باخان آرسلان، تورکیه و آذربایجان آراسیندا حیاتا گئچیریلن پروژه‌لرین اؤنمینه دقت چئکدی.
باخان آرسلان،
"21.جی عصرین پروژه‌سی اولان 45 میلیارد د‌لارلیق گونئی گاز دهلیزی پروژه‌سی اؤزللیکله آذربایجان و تورکیه‌نین چابا‌لاری و مالی قایناق‌لاری ایله گرچکلشدیرلمه‌یه باشلانمیش‌دیر. سایین جمهورباشقان‌لاریمیز طرفین‌دن اله آلینان و ایکی ایراده ایله باشلادیلان بو پروژه‌لر تورکیه و آذربایجان اوچون یئنی ایمکان‌لار اولا‌راق اورتاق گوج اولما هدفینه اؤنم‌لی قاتقی‌لار وئرمکده‌دیر. انرژی ساحه‌سی‌نین یانیندا اولاشدیرما ساحه‌سینده وار اولان ایستراتژیک پروژه‌لرین ان گؤزل نومونه‌لرین‌دن بیری باکی-تیفلیس-قارس دمیریولو پروژه‌سی‌دیر. پروژه‌نین تاماملانماسی ایله نقلیات سئکتوروندا اؤنم‌لی بیر دهلیزی میدانا گتیرمیش اولاجاییق"دئیه دانیشدی.
